
ŠAKIŲ RAJONO SAVIVALDYBĖS  TARYBA

SPRENDIMAS

DĖL PRIEMONIŲ UAB „ŠAKIŲ ŠILUMOS TINKLAI“ VEIKLAI PAGERINTI
2008 m. vasario 21 d. Nr. T-54
Šakiai


Savivaldybės taryba, vadovaudamasi Lietuvos Respublikos vietos savivaldos  įstatymo (Žin., 1994, Nr. 55-1049; 2000, Nr. 91-2832) 10 str., 17 str.  49 p. bei atsižvelgdama į Šakių rajono savivaldybės tarybos 2007 m. rugsėjo 4 d. sprendimu Nr.T-186 sudarytos laikinosios komisijos UAB „Šakių šilumos tinklai“ centralizuotai teikiamos šilumos ir karšto vandens kainų pagrįstumui nustatyti 2007 m. gruodžio 4 d. ataskaitą, nusprendžia:

1. Įpareigoti UAB „Šakių šilumos tinklai“ organizuoti kuro pirkimą skelbiant viešą konkursą.

2. Įpareigoti UAB „Šakių šilumos tinklai“ iki 2008 m. spalio 1 d. pateikti savivaldybės tarybai planą apie naujų vartotojų pritraukimą.


3. Įpareigoti UAB „Šakių šilumos tinklai“ viešai kasmet spaudoje skelbti šilumos gamybos ir šilumos perdavimo sąnaudas du kartus per metus.

4. Pavesti savivaldybės administracijos direktoriui organizuoti UAB „Šakių šilumos tinklai“ finansinį ir  veiklos auditą iki 2008 m. liepos 1 d. 

5. Įpareigoti UAB „Šakių šilumos tinklai“ valdybą iki 2008 m. balandžio 2 d. kreiptis į Valstybinę kainų ir energetikos kontrolės komisiją dėl centralizuotai teikiamos šilumos ir karšto vandens tarifo perskaičiavimo.

